Filmstudio Glückauf

Filmstudio Glückauf en la Suda Kvartalo de Essen estas unu el la plej malnovaj kinejoj en Germanujo (Germanio). Inaŭgurite en 1924, ĝi estis militdetruita en 1945 kaj pli malfrue rekonstruita laŭ stilo de la 1950-aj jaroj. En 2001 ĝi devis esti fermata, ĉar la doma parto de la kinejo devis estis malkonstruata en 2007 pro kadukeco. Nur la monumentprotektata fasado de la ĉefa domo (Glückaufhaus) konserviĝis. Tiel oni novkonstruis la tutan domensemblon kaj sekve solene inaŭguris la 18-an kaj 19-an de decembro 2009 la remalfermadon de la kinejo. En la solena reinaŭguro ankaŭ montriĝis la pionira dokumenta filmo Nanuk de la Nordo de Robert Flaherty, kiu jam montriĝis ĉe la unua inaŭguro en 1924.

 Ekipaĵo 
La kinejo sur areo da 600 kvadrataj metroj ampleksis ĝis sia malkonstruo en 2007 ĉambregon kun 300 sidlokoj kaj paŭzotrinkejon, ambaŭ en la stilo de la 1950-aj jaroj. Ĝi nun denove konvenas kun la monumentprotektata fasado de la domo. La proksimume 90 elcentoj de la interna ekipaĵo, kiuj estis sekurigeblaj, estis denove instalataj. Nur la nombron de sidlokoj oni reduktis al 250 por atingi pli da libereco por la kruroj.

Filmstudio Glückauf plurfoje ricevis distingojn por siaj jaroprogramoj kaj apartenas per tio al la filmteatroj plej ofte distingataj en Federacia Respubliko Germanio. Nun ĝi havas modernan sonsistemon kun kvar sonfontoj, sed ankaŭ kinorgenon de Olaf Gulbransson.

 Referencoj 

 Eksteraj ligiloj 

 Hejmpaĝo de Filmstudio Glückauf

Kategorio:Kinejoj en Germanio
Kategorio:Suda Kvartalo de Essen